ai4bharat/Pralekha huggingface dataset:
पंतप्रधान कार्यालय
पंतप्रधानांनी कुशीनगर येथील महापरिनिर्वाण स्तूपाला भेट देऊन प्रार्थना केली
नवी दिल्ली, 16 मे 2022
पंतप्रधान नरेंद्र मोदी यांनी आज बुद्धपौर्णिमेनिमित्त उत्तरप्रदेशमध्ये कुशीनगर येथील महापरिनिर्वाण स्तूपाला भेट देऊन प्रार्थना केली. त्यापूर्वी पंतप्रधानांनी आज नेपाळमध्ये लुम्बिनी येथील भगवान बुद्ध यांच्या जन्मस्थळाला भेट दिली आणि मायादेवी मंदिरात प्रार्थना केली. नेपाळचे पंतप्रधान शेर बहादूर देऊबा यांच्यासह ते लुम्बिनी मठ परिसरात भारतीय आंतरराष्ट्रीय बौद्ध संस्कृती आणि वारसा केंद्राच्या बांधकामाच्या शीलान्यास समारंभात सहभागी झाले. पंतप्रधान मोदी नेपाळच्या पंतप्रधानांसह लुम्बिनी येथील आंतरराष्ट्रीय संमेलन केंद्र आणि ध्यान केंद्रात आयोजित 2566 व्या बुद्ध जयंती समारंभात सहभागी झाले.
कुशीनगर येथील पायाभूत सुविधांना चालना देण्यासाठी सरकार अनेक प्रयत्न करत असल्याचे पंतप्रधानांनी आपल्या ट्विटर संदेशात म्हटले आहे.
पंतप्रधान ट्विटर संदेशात म्हणाले, “ कुशीनगर येथील महापरिनिर्वाण स्तूपामध्ये प्रार्थना केली. या ठिकाणी अधिक पर्यटक आणि भाविकांना येता यावे यासाठी आमचे सरकार कुशीनगर येथील पायाभूत कामांना चालना देण्याचे अनेक प्रयत्न करत आहे.”
S.Kulkarni/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सहकार मंत्रालय
केंद्रीय गृह आणि सहकार मंत्री अमित शाह उद्या नवी दिल्लीमध्ये होणाऱ्या कृषी आणि ग्रामीण विकास बँक  - 2022 च्या राष्ट्रीय परिषदेला प्रमुख पाहुणे म्हणून उपस्थित राहतील
नवी दिल्ली, 15 जुलै 2022
राष्ट्रीय सहकारी कृषी आणि ग्रामीण विकास बॅंक फेडरेशन लिमिटेडने  उद्या नवी दिल्लीमध्ये राष्ट्रीय सहकार संघाच्या सभागृहात, 'कृषी आणि ग्रामीण विकास बँक  - 2022' राष्ट्रीय परिषद आयोजित केली आहे. या परिषदेत केंद्रीय गृहमंत्री तसेच सहकार मंत्री अमित शाह प्रमुख पाहुणे म्हणून उपस्थित राहणार आहेत. या परिषदेत, आझादी का अमृत महोत्सव कार्यक्रमाचा भाग म्हणून आयोजित गाव पातळीवरील जनसंपर्क कार्यक्रमासह कृषी आणि ग्रामीण विकास बँकेच्या क्षेत्रीय कार्यक्रमांचा समारोप होईल.
पंतप्रधान नरेंद्र मोदी यांच्या नेतृत्वाखाली, केंद्र सरकारने सहकार क्षेत्राला योग्य चालना देण्याच्या उद्देशाने जुलै 2021 मध्ये सहकार मंत्रालयाची निर्मिती केली होती. अमित शहा यांच्याकडे या नव्याने स्थापन झालेल्या सहकार मंत्रालयाचा कार्यभार सोपवण्यात आला होता.
सहकार क्षेत्रात देशातील शेतकरी, कृषी आणि ग्रामीण भागाच्या विकास आणि सक्षमीकरणाची असीम क्षमता आहे. म्हणूनच, पंतप्रधान नरेंद्र मोदी यांच्या नेतृत्वाखाली केंद्र सरकार 'सहकार से समृद्धी' या मंत्राला अनुसरून सहकार क्षेत्राला सक्षम बनवत आहे.
2020-21 या कालावधीत कर्ज, वसुली आणि कामगिरीच्या इतर मापदंडांनुसार उत्कृष्ट कामगिरी केल्याबद्दल केरळ, कर्नाटक, गुजरात आणि पश्चिम बंगालमधील राज्य सहकारी कृषी आणि ग्रामीण विकास बँकांचा  सत्कार करण्यासाठी फेडरेशनने एक पुरस्कार सोहळाही आयोजित केला आहे. ग्रामीण क्षेत्रात 90 वर्षांहून अधिक काळ अविरत सेवा देणाऱ्या देशातील चार जुन्या कृषी आणि ग्रामीण विकास बँकानांही यावेळी पुरस्कार प्रदान केले जातील.
मुंबईतील राष्ट्रीय सहकारी कृषी आणि बँक फेडरेशन ही देशातील राज्य सहकारी कृषी आणि ग्रामीण विकास बँकांची सर्वोच्च संस्था आहे.
R.Aghor/S.Mukhedkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसींच्या 220 कोटी 66 लाखांहून अधिक मात्रा देण्यात आल्या 
गेल्या 24 तासात 4,775 लसींच्या मात्रा देण्यात आल्या
भारतातील उपचाराधीन रुग्णांची संख्या सध्या 53,852
सक्रीय रुग्णसंख्येचे प्रमाण सध्या 0.12%
रुग्ण बरे होण्याचा दर सध्या 98.69%
गेल्या 24 तासात 11,047 रुग्ण बरे झाले असून आतापर्यंत, एकूण बरे झालेल्या रुग्णांची संख्या 4,43,47,024
गेल्या 24 तासात 7,533 नव्या कोरोना रुग्णांची नोंद झाली आहे
दैनंदिन पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत 92.63 कोटी कोविड चाचण्या करण्यात आल्या असून, गेल्या 24 तासात 2,08,112 कोविड चाचण्या करण्यात आल्या.
सुक्ष्म, लघु आणि मध्यम उदयोग मंत्रालय
प्रधान मंत्री विश्वकर्मा योजनेची वैशिष्ट्ये आणि मार्गदर्शक सूचना
नवी दिल्ली, 20 सप्टेंबर 2023
केंद्र सरकारच्या प्रधान मंत्री विश्वकर्मा योजनेला 17 सप्टेंबर 2023 रोजी पंतप्रधान नरेंद्र मोदी यांच्या हस्ते सुरुवात झाली. पारंपरिक कारागिरांना पाठबळ देण्याच्या उद्देशाने ही योजना सुरू करण्यात आली आहे. देशातील विविध पारंपरिक 18 क्षेत्रांमध्ये कार्यरत कारागिरांना या योजनेचा लाभ घेता येणार आहे. या क्षेत्रांमध्ये सुतारकाम, नौकाबांधणी, चिलखतकार, लोहार, हातोडी व हत्यारे बनवणारे,चाव्या बनवणारे, सोनार, कुंभार, शिल्पकार, चांभार, गवंडी, बुरुडकाम, पारंपरिक खेळणी बनवणारे, न्हावी, पुष्पहार बनवणारे, धोबी, शिंपी, मासेमारीसाठी लागणारे जाळे विणणारे यांचा समावेश आहे.
योजनेमध्ये लाभार्थींसाठी तरतुदी पुढीलप्रमाणे :
- ओळख: कारागिरांसाठी प्रधान मंत्री विश्वकर्मा प्रमाणपत्र आणि ओळखपत्र
- कौशल्य वृद्धी: 5-7 दिवसांचे प्राथमिक प्रशिक्षण आणि 15 किंवा त्याहून अधिक दिवसांचे प्रगत स्तराचे प्रशिक्षण प्रतिदिन 500 रुपये मानधनासह
- साहित्य भत्ता: प्राथमिक प्रशिक्षणाच्या सुरुवातीला साहित्य खरेदीसाठी ई-वॉउचर्सच्या रुपात 15,000 रुपयांपर्यंत भत्ता
- कर्जाची सुविधा: व्यवसाय विकसित करण्यासाठी तीन लाख रुपयांपर्यंत समर्थक मुक्त कर्ज एक लाख रुपये आणि दोन लाख रुपये अनुक्रमे 18 आणि 30 महिन्यांच्या कालावधीसाठी दोन टप्प्यांत, कर्जावर व्याजाचा सवलतीचा दर 5% निश्चित आणि केंद्र सरकारकडून 8% पर्यंत अनुदान. प्राथमिक प्रशिक्षण पूर्ण केल्यानंतर लाभार्थ्यांना पहिल्या टप्प्यातील एक लाख रुपये कर्ज घेता येईल. त्यानंतर पहिल्या टप्प्यातील लाभ घेतलेल्यांना कर्जासाठी प्रमाणित खाते ठेवणाऱ्या, व्यवसायासाठी डिजिटल व्यवहार आत्मसात करणाऱ्या आणि प्रगत स्तराचे प्रशिक्षण घेतल्यावर दुसऱ्या टप्प्यातील कर्ज घेता येईल.
- डिजिटल व्यवहारासाठी प्रोत्साहन: प्रत्येक महिन्यात जास्तीत जास्त 100 व्यवहारांवर प्रत्येक डिजिटल पे-आउट किंवा पावतीसाठी लाभार्थीच्या खात्यात प्रति डिजिटल व्यवहार 1 रुपया जमा केला जाईल.
- विपणन समर्थन: कारागीर आणि हस्तकलाकारांना गुणवत्ता प्रमाणन, ब्रँडिंग, GeM सारख्या ई-वाणिज्य व्यासपीठावर जाहिरात, प्रसिद्धी आणि मूल्य शृंखलाशी संबंध सुधारण्यासाठी इतर विपणन उपक्रमांच्या स्वरूपात विपणन समर्थन प्रदान केले जाईल.
वर नमूद केलेल्या लाभांव्यतिरिक्त, ही योजना औपचारिक सुक्ष्म लघु आणि मध्यम उद्योग MSME) परिसंस्थेत 'नवउद्योजक' म्हणून उद्यम सहाय्य व्यासपीठावर लाभार्थ्यांची नोंदणी करेल.
पीएम विश्वकर्मा पोर्टलवर आधार-आधारित बायोमेट्रिक प्रमाणीकरणासह सामान्य सेवा केंद्रांद्वारे लाभार्थ्यांची नोंदणी केली जाईल. लाभार्थ्यांची नावनोंदणी तीन स्तरीय पडताळणीद्वारे केली जाईल ज्यामध्ये  ग्रामपंचायत/ शहरी स्थानिक संस्था  स्तरावर पडताळणी,  जिल्हा अंमलबजावणी समितीद्वारे तपासणी आणि शिफारस  पडताळणी समितीची मान्यता यांचा समावेश असेल.
अधिक माहितीसाठी, पीएम विश्वकर्मा योजनेची मार्गदर्शक तत्त्वे pmvishwakarma.gov.in या संकेतस्थळावर पाहता येतील. कोणत्याही प्रकारची अडचण सोडवण्यासाठी कारागीर आणि हस्तकलाकार 18002677777 या क्रमांकावर संपर्क साधू शकतात किंवा pm-vishwakarma@dcmsme.gov.in वर ईमेल करू शकतात.S.Bedekar/Reshma/Shraddha/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
लष्करी परिचर्या सेवेकडून सैन्यदले आणि त्यांच्या कुटुंबियांना सर्वोत्तम सेवेची आदर्श परंपरा कायम
नवी दिल्ली, 22 सप्टेंबर 2022
लष्करी परिचर्या सेवा, भारतात शांतता काळात आणि प्रत्यक्ष सैन्यस्थळे तसेच परदेशातील संयुक्त राष्ट्रांच्या शांतता मोहिमांमधे सैन्यदले आणि त्यांच्या कुटुंबियांना सर्वोत्तम सेवा देत आहे, असे लष्करी रुग्णालयाचे  कमांडंट लेफ्टनंट जनरल अशोक जिंदाल यांनी म्हटले आहे. नवी दिल्ली येथे परिचर्या महाविद्यालय, लष्करी रुग्णालयाच्या  पाचव्या तुकडीच्या परिचर्या पदवीधरांच्या नियुक्ती  समारंभात ते आज प्रमुख पाहुणे म्हणून बोलत होते.
तरुण लेफ्टनंट्सनीं परिचर्या सेवेची प्रतिष्ठा आणि नैतिकता टिकवून ठेवावी आणि प्रगत वैद्यकीय तंत्रज्ञानाचा अवलंब करावा असे आवाहन लेफ्टनंट जनरल अशोक जिंदाल यांनी केले. लष्करी परिचर्या सेवेच्या अतिरिक्त महासंचालक मेजर जनरल स्मिता देवराणी यांनी नव्याने नियुक्त झालेल्या परिचर्या अधिकाऱ्यांना सेवेची शपथ दिली. प्रमुख पाहुण्यांच्या हस्ते गुणवंत परिचर्या पदवीधरांचा सत्कार करण्यात आला.
या समारंभाला ज्येष्ठ अधिकारी-कर्मचारी आणि नवनियुक्त परिचर्या अधिकाऱ्यांचे पालक उपस्थित होते.
R.Aghor /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
अल्पसंख्यांक मंत्रालय
पणजी इथल्या कला अकादमीत 28 व्या ‘हुनर हाट’चे आयोजन
पणजी, 26 मार्च 2021
‘हुनर हाट’हा स्वदेशी कला आणि हस्तकला यांच्यासाठी अतिशय योग्य, लोकप्रिय आणि अभिमानास्पद असा मंच असल्याचे केंद्रीय अल्पसंख्याक व्यवहार मंत्री मुख्तार अब्बास नक्वी यांनी म्हटले आहे.
स्वदेशी कलात्मक आणि हस्तकला उत्पादनांच्या 28 व्या ‘हुनर हाट’ चे गोव्यातल्या पणजी, कांपाल इथल्या कला अकादमीत आजपासून आयोजन करण्यात येत आहे. 4 एप्रिल पर्यंत चालणाऱ्या या हुनर हाटचे गोव्याचे मुख्यमंत्री डॉ प्रमोद सावंत उद्या 27 मार्चला, केंद्रीय अल्पसंख्याक मंत्री मुख्तार अब्बास नक्वी यांच्या प्रमुख उपस्थितीत औपचारिक उद्घाटन करणार आहेत.
केंद्रीय राज्यमंत्री  श्रीपाद नाईक; राज्यसभेचे खासदार विनय दिनू तेंडुलकर; लोकसभेचे खासदार फ्रान्सिस्को सार्दीन्हा; गोव्याचे उपमुख्यमंत्री चंद्रकांत कवळेकर; केंद्रीय अल्पसंख्यक व्यवहार मंत्रालयाचे सचिव पी.के. दास; वरिष्ठ अतिरिक्त सचिव एस. के. देव वर्मन; मानसचे अध्यक्ष पी. के. ठाकूर आणि इतर मान्यवर यावेळी उपस्थित राहणार आहेत.
स्थानिक उत्पादनांना प्रोत्साहन देणाऱ्या ‘व्होकल फॉर लोकल’ या संकल्पने अंतर्गत केंद्रीय अल्पसंख्याक मंत्रालय 4 एप्रिल पर्यंत 28 वा हुनर हाट आयोजित करत आहे. गोव्यात पणजी इथे होणाऱ्या या हुनर हाट मध्ये 30 राज्ये आणि केंद्रशासित प्रदेशातले 500 पेक्षा कारागीर सहभागी होत आहेत.
आंध्र प्रदेश, आसाम, बिहार, चंदीगड, दिल्ली, गोवा, गुजरात, झारखंड, कर्नाटक, मध्य प्रदेश, महाराष्ट्र, मणिपूर, मेघालय, नागालँड, ओडिशा, पुडुचेरी, पंजाब, राजस्थान, सिक्किम, तमिळनाडू, तेलंगणा, त्रिपुरा उत्तर प्रदेश, उत्तराखंड, पश्चिम बंगाल आणि इतर राज्यांतल्या कारागीरांच्या स्वदेशी आणि हस्तकलेचे दर्शन घडवणाऱ्या अनोख्या वस्तू आणि उत्पादने या हुनर हाट मध्ये विक्री आणि आणि प्रदर्शनासाठी उपलब्ध आहेत.
कलमकारी, बिद्री, उदाईगिरी लाकडी कटलरी, बांबू,ताग यापासून बनवलेली उत्पादने, मधुबनी चित्रकलेचा आविष्कार घडवणाऱ्या चित्र कृती, मुंगा सिल्क, टसर सिल्क, चामड्याची उत्पादने, संगमरवरी वस्तू, चंदन उत्पादने, कशिदा काम, चंदेरी साड्या, कुंदन काम केलेले दाग दागिने, काचेच्या वस्तू, लाकडी, मातीच्या वस्तू, पितळी वस्तू, हातमाग उत्पादने अशी वैविध्यपूर्ण उत्पादने या हुनर हाट मध्ये मांडण्यात येत आहेत.
हुनर हाट मधल्या बावर्चीखाना’ मध्ये मोगलाई, दक्षिण भारतीय, गोवा, मल्याळी, पंजाबी, बंगाली अशा पारंपारिक खाद्य संस्कृतीचा आस्वादही इथे येणाऱ्या लोकांना घेता येणार आहे.
याबरोबरच रेखा राज आणि मोहित खन्ना , रूपसिंग राठोड , सुदेश भोसले , अल्ताफ राजा आणि राणी इंद्राणी ; निजामी ब्रदर्स , गुरदास मान ज्युनियर , प्रेम भाटिया , विनोद राठोड आणि विनोदवीर सुदेश लेहरी , गुरु रंधावा , शिबानी कश्यप  “हुनार हाट” येथे विविध सांस्कृतिक कार्यक्रम सादर करतील.
देशाच्या विविध भागात आयोजित करण्यात येत असलेल्या हुनर हाटला प्रचंड प्रोत्साहन लाभत असून या माध्यमातून 5 लाख 50 हजार कारागीर आणि संबंधिताना रोजगार आणि रोजगाराच्या संधी प्राप्त होत असल्याचे नक्वी यांनी म्हटले आहे.
आभासी तसेच ऑनलाईन मंचावर http://hunarhaat.org आणि जीईएम पोर्टलवर हुनर हाट उपलब्ध आहे. याद्वारे देशातले आणि परदेशातले लोकही या कारागीरांच्या स्वदेशी वस्तू डिजिटल आणि ऑनलाईन खरेदी करू शकतात.
यापुढचा 'हुनर हाट' डेहरादूनमध्ये , सुरत  या काळात आयोजित केला जाईल. याशिवाय कोटा, हैदराबाद, मुंबई, जयपूर, पाटणा, प्रयागराज, रांची, गुवाहाटी, भुवनेश्वर, जम्मू-काश्मीर या ठिकाणीही या वर्षी हुनर हाट आयोजित केले जाणार आहेत.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
पंतप्रधान कार्यालय
राष्ट्रीय रेस वॉकिंग अजिंक्यपद स्पर्धेचे विजेतेपद पटकावल्याबद्दल अक्षदीप सिंग आणि प्रियंका गोस्वामी या रेस वॉकर्सचे पंतप्रधानांनी केले अभिनंदन
पंतप्रधान नरेंद्र मोदी यांनी रेस वॉकर्स अक्षदीप सिंग आणि प्रियंका गोस्वामी यांचे राष्ट्रीय रेस वॉकिंग अजिंक्यपद स्पर्धेचे विजेतेपद पटकावल्याबद्दल अभिनंदन केले आहे. मोदी यांनी त्यांना आगामी स्पर्धांसाठीही शुभेच्छा दिल्या.
भारतीय क्रीडा प्राधिकरणाच्या प्रसार माध्यम विभागाच्या ट्विटला उत्तर देताना पंतप्रधान म्हणाले:
“अक्षदीप आणि @Priyanka_Goswam चे अभिनंदन. आगामी स्पर्धांसाठी तुम्हाला अनेक शुभेच्छा.”
मंत्रिमंडळ
भारत आणि रोमानिया यांच्यात पर्यटन क्षेत्रातील सामंजस्य कराराला केंद्रीय मंत्रिमंडळाची मंजुरी
(नवी दिल्ली, 10 ऑक्टोबर 2018
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने क्षेत्रामध्ये भारत आणि रोमानिया सामंजस्य कराराला केंद्रीय मंत्रिमंडळाने कार्योत्तर मंजुरी दिली आहे. सप्टेंबर 2018 मध्ये देशाच्या उपराष्ट्रपतींच्या रोमानिया भेटी दरम्यान या करारावर स्वाक्षरी करण्यात आली होती.
या कराराचे मुख्य उद्दीष्ट पुढीलप्रमाणे आहेत:
- पर्यटन क्षेत्रात द्विपक्षीय सहकार्य वाढविणे
- पर्यटन संबंधित माहितीची देवाणघेवाण करणे. हॉटेल्स आणि टूर ऑपरेटरसह पर्यटन क्षेत्रातील भागीदारांमध्ये सहकार्याला प्रोत्साहन देणे.
- पर्यटन आणि आतिथ्य क्षेत्रात गुंतवणूक
- दोन्ही मार्गावरील पर्यटनाला प्रोत्साहन देण्यासाठी टूर ऑपरेटर/प्रसारमाध्यम/ जनमत बनवणाऱ्यांच्या भेटीची देवाणघेवाण करणे
- प्रोत्साहन, विपणन, गंतव्य विकास आणि व्यवस्थापन या क्षेत्रातील अनुभवांची देवाण-घेवाण करणे.
- दोनही देशांना आकर्षक पर्यटन स्थळे म्हणून प्रोत्साहन देण्यासाठी चित्रपट पर्यटन माध्यमातून द्विपक्षीय सहकार्याला चालना देणे
- सुरक्षित, सन्माननीय आणिशाश्वत पर्यटनाला प्रोत्साहन देणे.
- दोन्ही देशांतील पर्यटन सुलभ करणे.
भारतासाठी रोमानिया हे एक क्षमतापूर्ण पर्यटन क्षेत्र आहे . रोमानियातून पर्यटकांचे आगमन वाढविण्यात हा करार महत्त्वपूर्ण असेल.
पार्श्वभूमी :
भारत आणि रोमानिया यांच्यात मजबूत राजनैतिक आणि दीर्घ आर्थिक संबंध आहेत. आता स्थापलेल्या नातेसंबंधाला बळकट आणि आणखी विकसित करण्यास दोन्ही देश इच्छुक असून भारत सरकारच्या पर्यटन मंत्रालय आणि रोमानिया सरकारच्या पर्यटन मंत्रालयामध्ये या करारावर स्वाक्षरी करण्यात आली आहे.
N.Sapre/S.Tupe/P.Kor
संरक्षण मंत्रालय
कलवरी श्रेणीतील पाचवी पाणबुडी वागीर, 23 जानेवारी 2023 रोजी नौदलाच्या सेवेत दाखल होणार
नवी दिल्ली, 19 जानेवारी 2023
भारतीय नौदलाच्या वागीर या कलवरी वर्गातील पाचव्या पाणबुडीचा, येत्या 23 जानेवारी 2023 रोजी नौदलाच्या ताफ्यात समावेश होणार आहे. नौदल प्रमुख ॲडमिरल आर हरी कुमार या सोहळ्याचे प्रमुख पाहुणे म्हणून उपस्थित राहतील. या पाणबुड्या भारतात माझगाव डॉक शिपबिल्डर्स लिमिटेड  मुंबई द्वारे मेसर्स नेव्हल ग्रुप, फ्रान्सच्या सहकार्याने तयार केल्या जात आहेत. कलवरी वर्गाच्या चार पाणबुड्या यापूर्वीच भारतीय नौदलात दाखल झाल्या आहेत.
गौरवशाली भूतकाळ आणि नवी सुरुवात
यापूर्वीची वागीर पाणबुडी 01 नोव्हेंबर 1973 रोजी कार्यान्वित झाली आणि तिने प्रतिबंधात्मक गस्तीसह अनेक मोहिमा हाती घेतल्या. सुमारे तीन दशके देशाची सेवा केल्यावर 07 जानेवारी 2001 रोजी ही पाणबुडी नौदलाच्या सेवेतून निवृत्त करण्यात आली.
12 नोव्हेंबर 20 रोजी नव्या रुपात सादर झालेल्या ‘वागीर’ या पाणबुडीचं वैशिष्ट्य म्हणजे, आतापर्यंतच्या सर्व स्वदेशी पाणबुड्यांच्या तुलनेत, या पाणबुडीच्या उभारणीला सर्वात कमी वेळ लागला आहे. या पाणबुडीने 22 फेब्रुवारी रोजी आपल्या सागरी चाचण्यांसाठी समुद्रात पहिल्यांदाच प्रवेश केला, आणि नौदलाच्या सेवेत दाखल होण्यापूर्वी ती सर्वसमावेशक स्वीकृती तपासण्यांची मालिका आणि कठोर, आव्हानात्मक सागरी चाचण्यांमधून पार पडली. ही पाणबुडी 20 डिसेंबर 22 रोजी मेसर्स एमडीएलने भारतीय नौदलाच्या स्वाधीन केली.
वागीर - पाचवी रुद्र पाणबुडी
वागीर भारताच्या सागरी हितसंबंधांना पुढे नेण्याच्या दिशेने भारतीय नौदलाच्या क्षमतेला चालना देईल, आणि ती भूपृष्ठविरोधी युद्ध, पाणबुडीविरोधी युद्ध, गुप्तचर माहिती गोळा करणे, दारुगोळा पेरणे आणि पाळत ठेवण्याच्या मोहिमांसह विविध मोहिमा हाती घेण्यासाठी सक्षम आहे.
वागीर-सँड शार्क
सँड शार्क हे 'गुप्तता आणि निर्भयपणा' चे प्रतिनिधित्व करते, हे दोन गुण, जे पाणबुडीची वैशिष्ट्ये प्रतिबिंबित करणारे समानार्थी शब्द आहेत.
वागीर चा समावेश, हे भारतीय नौदलाचे, जहाजबांधणी करणारे नौदल म्हणून स्थान निश्चित करण्याच्या दिशेने आणखी एक पाऊल आहे, तसेच यामधून दर्जेदार जहाज आणि पाणबुडी बनवणारी गोदी  म्हणून एमडीएल ची क्षमताही प्रतिबिंबित होते.
R.Aghor/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 266
पंतप्रधान कार्यालय
पंतप्रधानांची फ्रान्सच्या नॅशनल असेंब्लीच्या अध्यक्षांसोबत भेट
नवी दिल्ली, 14 जुलै 2023
पंतप्रधान नरेंद्र मोदी यांनी फ्रेंच नॅशनल असेंब्लीच्या अध्यक्ष येल ब्राऊन पिवेट आणि असेंब्लीच्या वरिष्ठ नेत्यांची भेट घेतली. 14 जुलै 2023 रोजी पॅरिसमधील हॉटेल डी लासे येथे असेंब्लीच्या अध्यक्षांच्या अधिकृत निवासस्थानी दुपारच्या भोजनाच्या वेळी ही भेट झाली.
उभय नेत्यांनी लोकशाही, स्वातंत्र्य, समता आणि बंधुता ही सामायिक मूल्ये अधोरेखित केली. त्यांनी दोन्ही देशांच्या संसदे मधील सहकार्य अधिक वृद्धिंगत करण्याच्या उपायांवर चर्चा केली.
फ्रेंच असेंब्लीच्या अध्यक्षांनी भारताच्या व्यापक निवडणूक प्रक्रियेचे कौतुक केले. व्यापार आणि अर्थव्यवस्था, पर्यावरण, तंत्रज्ञान आणि संस्कृती यासह धोरणात्मक सहकार्याच्या विविध स्तंभांवरही यावेळी चर्चा करण्यात आली. उभय नेत्यांनी प्रादेशिक आणि जागतिक मुद्यांवरही मते व्यक्त केली.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
नागरी उड्डाण मंत्रालय
भारतातील सागरविमान सेवेच्या विकासाबाबतच्या सामंजस्य करारावर केंद्रीय नौवहन मंत्रालय आणि नागरी हवाई उड्डाण मंत्रालय यांच्यात आज झाल्या स्वाक्षऱ्या
नवी दिल्ली, 15 जून 2021
केंद्रीय बंदरे, नौवहन आणि जलमार्ग मंत्रालय आणि केंद्रीय नागरी हवाई उड्डाण मंत्रालय यांच्या दरम्यान आज देशात सागरविमान सेवा विकसित करण्याबाबतच्या सामंजस्य करारावर स्वाक्षऱ्या करण्यात आल्या.
या सामंजस्य करारामुळे सागरविमान प्रकल्प लवकरच प्रत्यक्षात उतरविण्यासाठीच्या मार्गातील मोठा टप्पा गाठला गेला आहे. भारत सरकारच्या RCS-UDAN या योजनेअंतर्गत, भारताच्या अखत्यारीतील क्षेत्रात नियमित वेळापत्रकानुसार अथवा वेळापत्रकाशिवाय सागरविमान सेवेच्या परिचालनाच्या विकासाची कल्पना सत्यात उतरविणे या सामंजस्य करारामुळे शक्य होणार आहे. या करारानुसार, देशातील विविध ठिकाणांवर सागरविमान सेवेच्या कार्यान्वयनासंबंधी कामे वेळेत पूर्ण व्हावीत यासाठी केंद्रीय नागरी हवाई उड्डाण मंत्रालय, केंद्रीय बंदरे, नौवहन आणि जलमार्ग मंत्रालय आणि केंद्रीय पर्यटन मंत्रालय यांतील अधिकाऱ्यांची समन्वय समिती स्थापन केली जाणार आहे. केंद्रीय नागरी हवाई उड्डाण आणि केंद्रीय बंदरे, नौवहन आणि जलमार्ग मंत्रालयांसह सागरमाला विकास कंपनी, मर्या. संयुक्तपणे, सर्व संबंधित संस्थांनी सुचविलेल्या किंवा निश्चित केलेल्या मार्गांवर सागरविमान सेवा सुरु करण्यासाठी विचारविनिमय करतील.
सागरविमान सेवा सुरु करण्यासाठी आवश्यक असलेल्या सुविधांचा विकास करण्यासाठी करण्यात येणाऱ्या कामांची कालमर्यादा निश्चित करून केंद्रीय बंदरे, नौवहन आणि जलमार्ग मंत्रालय समुद्रकिनाऱ्यांवर तसेच इतर ठिकाणी विमानतळ उभारण्यासाठी आवश्यक पायाभूत सुविधांचा विकास करेल आणि केंद्रीय नागरी हवाई उड्डाण मंत्रालय, नागरी हवाई उड्डाण महासंचालनालय आणि भारतीय विमानतळ प्राधिकरण यांच्याशी सुसंवाद राखून कायदेशीर मंजुऱ्या आणि परवानग्या देखील मिळवेल.
केंद्रीय नागरी हवाई उड्डाण मंत्रालय निविदा प्रक्रिया राबवेल आणि या प्रक्रियेच्या माध्यमातून व्यावसायिक योग्यतेवर आधारित सक्षम विमान कंपन्यांची निवड करेल तसेच यात उडान योजनेच्या दस्तऐवजांमध्ये सांगितलेल्या निविदा प्रक्रिया अनुसरून निश्चित केलेले मार्ग आणि केंद्रीय बंदरे, नौवहन आणि जलमार्ग मंत्रालयाने निश्चित केलेले मार्ग आणि ठिकाणे यांचाही अंतर्भाव केला जाईल. योजनेंतर्गत उभारल्या जाणाऱ्या जल-विमानतळांसाठी लागणारा निधी आणि आर्थिक पाठबळ उभे करण्याची जबाबदारी केंद्रीय नागरी हवाई उड्डाण मंत्रालयाला देण्यात आली असून सागरविमान सेवेच्या परिचालनासाठी मंत्रालयाला सर्व राज्यांच्या मुख्य सचिवांशी समन्वय साधण्यास सांगण्यात आले आहे.
या प्रसंगी, केंद्रीय बंदरे, नौवहन आणि जलमार्ग मंत्री  मनसुख मांडवीय म्हणाले की या सामंजस्य करारावर आज झालेल्या स्वाक्षऱ्या भारतीय सागरी क्षेत्र आणि नागरी हवाई उड्डाण क्षेत्र या दोघांसाठी सद्यस्थिती एकदम बदलून टाकणारे परिवर्तन घडवून आणतील कारण सागरविमान सेवेच्या माध्यमातून देशभरात पर्यावरण-स्नेही वाहतूक व्यवस्थेला उत्तेजन मिळून अखंडित संपर्कात वाढ तर होईलच पण त्याचबरोबर देशातील पर्यटन क्षेत्राला देखील उर्जितावस्था येईल.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
राष्ट्रपती कार्यालय
सर्वसामान्य नागरिकांसाठी राष्ट्रपती नीलयमच्या वास्तूमधला प्रवेश खुला, भारताच्या राष्ट्रपतींनी दूरदृश्य प्रणाली द्वारे केले उद्घाटन
नवी दिल्ली, 22 मार्च 2023
राष्ट्रपती द्रौपदी मुर्मू यांनी आज  तेलंगणाचे राज्यपाल, डॉ. तमिलिसाई सौंदर्यराजन आणि इतर मान्यवरांच्या उपस्थितीत दूरदृश्य प्रणालीच्या माध्यमातून, सर्वसामान्य नागरिकांसाठी राष्ट्रपती नीलयम इथला प्रवेश खुला केला. यावेळी राष्ट्रपतींनी जय हिंद रॅम्पचा जीर्णोद्धार आणि संवर्धन, तसेच ऐतिहासिक ध्वज चौकीच्या प्रतिकृतीच्या कामाची पायाभरणीही केली.
यावेळी बोलताना राष्ट्रपती म्हणाल्या की, राष्ट्रपती भवन आणि राष्ट्रपती रिट्रीट्स प्रत्येक भारतीयाचे आहेत. त्या म्हणाल्या की आपण स्वातंत्र्याचा अमृत महोत्सव, मोठ्या अभिमानाने साजरा करत आहोत. सर्व नागरिकांना, विशेषत: आपल्या तरुण पिढीला स्वातंत्र्यसैनिकांबद्दल माहिती मिळावी आणि आपल्या स्वातंत्र्य लढ्याशी निगडीत मूल्यांचा आदर व्हावा, असा आपला प्रयत्न आहे. सर्व नागरिकांनी, विशेषतः लहान मुले आणि युवा वर्गाने नीलयमला भेट द्यावी, आणि आपल्या वारशाशी जोडले जावे, असे आवाहन त्यांनी केले.
राष्ट्रपती नीलयमची वारसा स्थळ असलेली वस्तू, सर्वसामान्य नागरिकांसाठी प्रथमच खुली करण्यात आली आहे. यापूर्वी, केवळ मर्यादित कालावधीसाठी वर्षातून एकदाच नागरिक नीलायमच्या उद्यानांना भेट देऊ शकत होते. यापुढे, राष्ट्रपती निलयम राष्ट्रपतींच्या दक्षिण भागातील मुक्कामाचा काळ वगळता, वर्षभर सर्वसामान्यांसाठी खुले राहील.
अभ्यागत http://visit.rashtrapatibhavan.gov.in द्वारे त्यांची भेट देण्याची वेळ ऑनलाइन बुक करू शकतात. राष्ट्रपती नीलायम इथल्या स्वागत कार्यालयातही प्रत्यक्ष नोंदणीची सुविधा उपलब्ध असेल. नागरिक, निलयमला आठवड्यातून सहा दिवस  सकाळी 10:00 ते संध्याकाळी 05:00 या वेळेत भेट देऊ शकतात, संध्याकाळी 4:00 वाजता प्रवेश प्रक्रिया बंद होईल. .
नोंदणी शुल्क भारतीय नागरिकांना प्रत्येकी रुपये 50/- फक्त, आणि परदेशी नागरिकांना प्रत्येकी रुपये 250/- इतके लागू राहील.
राष्ट्रपतींचे भाषण पाहण्यासाठी कृपया येथे क्लिक करा.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
श्रम आणि रोजगार मंत्रालय
किमान वेतन आणि राष्ट्रीय किमान वेतन निश्चित करण्याबाबत तज्ञ गट लवकर अहवाल देणार
नवी दिल्ली, 19 जून 2021
केंद्र सरकारला किमान वेतन व राष्ट्रीय किमान वेतन निश्चित करण्याबाबत तांत्रिक माहिती व शिफारसी देण्यासाठी केंद्र सरकारने प्रख्यात अर्थशास्त्रज्ञ प्राध्यापक अजित मिश्रा यांच्या अध्यक्षतेखाली तज्ञ गट स्थापन केला आहे. तज्ञ समूहाचा कार्यकाळ तीन वर्षांचा आहे. सरकारकडून किमान वेतन आणि राष्ट्रीय किमान वेतन निश्चित करण्यास विलंब केला जात असल्याचे मत माध्यमातील काही घटकांनी आणि काही हितधारकांनी मांडले होते असे आढळून आले आहे.
हे स्पष्ट करण्यात येत आहे की सरकारचा असा कोणताही हेतू नाही आणि तज्ञ गट लवकरात लवकर आपल्या शिफारशी सरकारला सादर करेल. तज्ञ समूहाचा कार्यकाळ तीन वर्षे ठेवण्यात आला आहे, जेणेकरुन किमान वेतन व राष्ट्रीय किमान वेतन निश्चित झाल्यानंतरही जेव्हा आवश्यक असेल तेव्हा सरकार तज्ञ गटाकडून किमान वेतन आणि राष्ट्रीय किमान वेतनाशी संबंधित विषयांवर सल्ला/माहिती मागवू शकेल. या गटाची पहिली बैठक 14 जून 2021 रोजी झाली आणि दुसरी बैठक 29 जून, 2021 रोजी होणार आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119